ჰუიტინენი
ჰუიტინენი (ფინ. Huittinen; შვედ. Vittis) — ქალაქი და მუნიციპალიტეტი პორის ქვერეგიონში, სატაკუნტის რეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 9 736 ადამიანს შეადგენს. მუნიციპალიტეტის ფართობი 539.59 კმ²-ია. მოსახლეობის სიმჭიდროვე 18.28 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. მდებარეობს პორიდან 63 კმ-ით სამხრეთ-აღმოსავლეთით და ტამპერედან 75 კმ-ით სამხრეთ-დასავლეთით. 2009 წლის 1-ელ იანვარს ჰუიტინენის შემადგენლობაში შევიდა ვამპულის მუნიციპალიტეტი. 1953 წელს ჰუიტინენის გერბი ერკი ჰონკანენმა შექმნა. 1889 წელს მუნიციპალიტეტის ტერიტორიაზე დაიბადა რისტო რიუტი ― ფინეთის პრეზიდენტი 1940-1944 წლებში. ჰუიტინენში მდებარეობს ოქროს მაღარო, რომელშიც წელიწადში 300-400 კგ ოქროს მოიპოვებენ.